
Žuti sindikati se ,,usaglašavaju“ sa gazdama i državom 


Predsednik Saveza samostalnih 
sindikata Srbije (SSSS) Ljubisav Orbović 
je na RTS-u izjavio da je blizu dogovor 
oko predloga Zakona o radu i rekao 
da očekuje da će već iduće nedelje 
komisija koja radi na izradi Zakonu o 
radu izaći sa „konkretnim dogovorima 
koji su postignuti”. Ovo je očigledno 
pripremanje terena za popuštanje i 
prihvatanje novog Zakona o radu, za 
koji je i sam Vučić rekao da ne veruje 
da će sindikati njime biti zadovoljni. 
Međutim, sindikalni beskičemenjaci 
očigledno imaju niže kriterijume i od 
onoga što je Vučić očekivao. 

Orbović je precizirao da se pregovaralo 
oko pet tačaka: minimalne zarade, isplate 
otpremnina, fleksibilnijeg zapošljavanja, 
bodovanja minulog rada i kolektivnog 
pregovaranja. On je rekao: „Rešenja su 
blizu u svih pet tačaka“, i dodao da su 


sve tri strane uspele da se usaglase. O 
koje je tri strane ovde reč? Jedna strana su 
predstavnici države i vlasti, druga strana 
su predstavnici udruženja poslodavaca, 
a treća strana su predstavnici sindikata. 
Tri strane koje su se usaglasile su dakle 
političari, gazde i sindikalne birokrate. 
Mi smatramo da su svi oni na istoj strani 

- na strani sistema, a da je na drugoj 
strani ceo eksploatisan i ponižen narod 
koji će uskoro na svojoj koži osetiti 
posledice njihovog ,,usaglašavanja w . 
Različiti elementi sistema su se usaglasili 

- među sobom, a protiv nas. 

Kao simboličku zamenu za jedno 
veliko ništa koje je ostalo od njihovog 
protivljenja novom Zakonu o radu, on je 
javnosti ponudio ideju da se ušteda od 
oko 60 miliona evra godišnje postigne 
tako što se ne bi plaćalo članstvo u 
upravnim odborima, u kojima sedi oko 


м 



10.000 članova na različitim nivoima. 
Ako ova šarena laža ikome može da 
posluži kao ikakva uteha za bilo šta. 


Radnici „Lole” blokirali Ibarsku 
magistralu, 15 privedenih 

Radnici fabrike „Lola” iz Leška na severu 
Kosova blokirali su juče ujutro saobraćaj 
na putu Kosovska Mitrovica - Raška. Oni 
su put blokirali automobilskim gumama 
i metalnim konstrukcijama, tako da je 
prolaz vozila bio potpuno onemogućen. 
Na ovaj način 190 radnika htelo je da 
upozori na loš status u kojem se nalaze i 
činjenicu da je račun preduzeća blokiran 
od 14. januara. Policija je nasilnom 
akcijom razbila blokadu, a oko 15 radni- 
kajeprivedeno. 

Radnici „Lole” traže reprogram duga 
firme. Kažu da od toga za sada nema 
ništa i da opravdano strahuju da će 
izgubiti radna mesta od kojih se hrani 
oko hiljadu članova njihovih porodica. 
Glavnica duga fabrike „Lola” iznosi četiri 
miliona dinara, dok je kamata na taj dug 
u međuvremenu narasla na 42 miliona 
dinara. 


Štrajk u Kliničkom centru Srbije 

Zaposleni u Kliničkom centru Srbije održa- 
li su jednočasovni štrajk upozorenja zbog 
nezakonitog postupanja uprave, malih pla- 
ta i teških uslova rada. Radnici KCS su se 
okupili ispred upravne zgrade na protestu 
u organizaciji Novog sindikata zdravstva, i 
poručili da će stupiti u štrajk ukoliko nova 
vlada ne ispuni njihove zahteve do 1. maja. 

„Umanjene su nam zarade, smanjen broj 
zaposlenih, a uvečan obim posla, i mi to ne 
želimo više da trpimo” rekao je predsednik 
Novog sindikata KCS Živorad Mrkić. Naveo 
je da u toj ustanovi postoji „atmosfera pritisaka, 
straha, mobinga i zlostavljanja zaposlenih” i da 
se ta praksa mora zaustaviti. Prema njegovim 
rečima, Centar nema dovoljno medidnskih se- 
stara i lekara, narodto anesteziologa, radiologa 
i patologa, a minimalna plata za pomočno 
osoblje u februaru je iznosila samo 18.400 
dinara. Nakon protesta zaposleni su otišli do 
zgrade Ministarstva zdravlja u Nemanjinoj uli- 
ci, gde su predali pismo sa spiskom zahteva 


Otkaz zbog štrajka u „Jumku” 

Snežana Veličkovič, predsednica Asodjadje 
slobodnih i nezavisnih sindikata (ASNS) u vra- 
njskoj kompaniji „Jumko” dobila je otkaz zbog 
toga što njen sindikat, zajedno sa Samostalnim 
sindikatom, oiganizuje štrajk zaposlenih u tom 
preduzeču Ovo je več četvrti put u poslednjih 
nekoliko godina da joj rukovodstvo kompanije 
„Jumko” nakon nekog štrajka, uručuje rešenje o 
otkazu Do sada je uvek vračana na posao nakon 
intervendje centrale ASNS, dji je pravni tim 
dokazivao da nije povredila Zakon o radu 
Radnici „Jumka” štrajkuju giađu u upravnoj 
zgradi kompanije i kažu da neće odustad dok 
se ne ispune njihovi zahtevi i dok ih ne poseti 
prvi potpredsednik vlade Aleksandar Vučić ili 
vršilac funkdje ministra privrede Igor Mirović. 
Oko 1.200 radnika ove firme u restrukturira- 
nju blokiralo je pre dva dana upravnu zgradu 
kompanije, a štrajkuju već više od tri meseca. 
Oni zahtevaju uplatu poreza i doprinosa od 
2010. godineiisplatušestzaostalihplata, aza22. 
april najavili su odlazakpešice za Beograd. 


“REVOLUCIJA J E NEŠT0 DRUG0 0D 0BIČN0G, MIRN0G ŽIV0TA.” Josip Broz Tito 

Disidentstvo kao CIA projekat 



Nakon okončanjaDrugogsvjetskog 
rata, počinje Treći, ideološki Hla- 
dni rat. Saveznici se prestrojavaju, 
počinje borba idejama ,,za duše £t . 
SAD izlazi iz rata na svjetsku po- 
zornicu kao velika sila, nasuprot 
ideološkom takmacu, Sovjetskom 
Savezu. Da bi mu se suprotstavi- 
le, SAD razvijaju doktrinu ,,obu- 
zdavanja <£ ( containment ) prijeteće 
sovjetske ekspanzije. Glavni autor 
i zagovornik ove doktrine bio 
je Džordž Kenan (George Frost 
Kennan). Prema Hiksonu (Walter 
L. Hixson), autoru Kenanove 
političke biografije, Kenanov 


Daliste 
znali o 

...da u svetu preko mili- 
jardu odraslih Ijudi ne zna 
da čita? 

Ч _ / 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


C I 'N 

Direktnu akciju možete nabaviti na slededm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ч _ _ J 


„reakcionarni pogled na svijet ££ 
sastojao se u uvjerenju da elite 
trebaju vladati svijetom jer ni u 
demokratskom društvu mase ne 
mogu bez tutora voditi politiku. 
Njegov antikomunizam motiviran 
je uvjerenjem da komunistička 
ideologija uništava elitne klase. 
Kenan je protivnik demokracije 
čak i u SAD, gdje se zalaže za 
promjenu ustava kako bi se 
uspostavila autoritarna država: 
demokracija oslobađa niske po- 
rive čovječanstva i spriječava 
kultivirane elite da u pastirskoj 
ulozi vode društvo napretku i pro- 
svijetljenosti. On je za ukidanje 
prava glasa za žene, crnce i im- 
igrante iz Istočne i Južne Evrope, 
čije useljavanje, kao i useljavanje 
Židova, treba onemogućiti. Njegov 
antisovjetizam i antikomunizam 
vode ga k potcijenjivanju opasno- 
sti od fašizma - on čak smatra da 
su Hitlerove ekspanzionističke 
ambicije legitimna želja za uje- 
dinjenjem regija gdje se govori 
njemački. SSSR, a ne Njemačka, 
je najveća prijetnja američkim 
nacionalnim interesima. Kenan 
je bio protivnik savezništva s 
SSSR u antihitlerovskoj koaliciji 
i bezuvjetne kapitulacije Nje- 
mačke: tako bi se uništila nje- 
mačka država, a čitava Evropa 
učinila prijemljivom za sovjetski 
utjecaj i nastanak komunističkih 
diktatura. Na ovim će se idejama 
temeljiti formuliranje strategije 
obuzdavanja koje će Kenan 
razvijati tijekom 1944-1947. u 
nizu predavanja i eseja [Hixson, 
1989: 1-21]. (...) 

Hladnoratovska industrija anti- 
komunističke svijesti počivala je 
na nekoliko umreženih punkto- 
va. Jedan od njih je već spomenu- 
ti Kongres za slobodu kulture, 
osnovan u Berlinu 1950. g, i 
finaciran od CIA sve do 1967, kad 
je kalifornijski kritički magazin 
Ramparts tu (i mnoge druge) vezu 
raskrinkao i dao na velika zvona, a 
kolosalni skandal je ujedno ubrzo 
potom značio i kraj KSK. Usput, 


Đilasova Nova klasa je tiskana u 
suradnji sa Kongresom [Stonor 
Saunders, 1999: 452]. (...) 

Drugi stup industrije hla- 
dnoratovske antikomunističke svi- 
jesti je Radio Slobodna Evropa - 
Radio Sloboda (Radio Free Europe 
- Radio Liberty), od kojih je prvi 
emitirao za Istočnu Evropu (osim 
Jugoslavije), a drugi za SSSR. Ve- 
teran RFE/RL, Arč Padington 
(Arch Puddington), u svojoj 
studiji utemeljenoj na tajnim 
dokumentima, piše da je ovaj 
„instrument anti-komunističke 
diplomacije <£ jedinstvena pojava u 
povijesti diplomacije: samo RFE/ 
RL su za cilj imali promjenu tipa 
vladavine u stranim zemljama 
emitiranjem vijesti o zemljama u 
koje se emitira. (...) 

Radi produkcije antikomunisti- 
čke literature i njezinog širenja na 
Istok, treći je stup bila izdavačka 
kuća Free Europe Press. Podaci 
o toj firmi su 2003, kako te go- 
dine piše bivši njezin direktor 
objavljujući svoja sjećanja, još 
bili pod embargom CIA. To je bio 
samo jedan od brojnih izdavača 
potrebnog materijala koji je 
ubacivan u SSSR i satelite. Prvi 
američki Đilasov izdavač, Frederik 
A. Preger (Frederick A. Praeger), 
tijesno je povezan sa ovim CIA 
paravanom [Edelman, 2005]. (...) 
Hladnoratovski disidenti su osobe 
koje zahvaljujući nekim svojim 
osobnim crtama mogu postati 
jedan od instrumenata vanjske po- 
litike SAD koja je bila usmjerena 
na, ako ne izravno rušenje, ono bar 
na slabljenje Sovjetskog Saveza, 
direktno u zemlji, ili u sovjetskim 
satelitima. Disident je mogao 
postati svatko: i glup i pametan, 
nitkov i anđeo, poštenjak, po- 
kvarenjak i naivčina, komunisti, 
bivši komunisti i antikomunisti, 
vjerski fanatici i ateisti, nacionali- 
sti i internacionalisti. I fašisti. 

Mira Bogdanović 

Odlomci iz knjige ,,Konstante 
konvertitstva - Hod u mjestu - Od 
Đilasa do Đilasa <£ , koja je nedavno 
objavljena u izdanju Centra za 
liberterske studije (CLS). 

















Radničko organizovanje u 
luksuznim hotelima Majamija 


Predstavnik sindikata IWW (Industrijski radnici sveta) iz Majamija je intervjuisao jednog 
od članova Eduarda Segunda o njegovom organizovanju u jednom luksuznom hotelu u 
Majamiju. 



IWW: Opiši nam svoje radno mesto. 
Ko su ti bile kolege, klijenti i kakvo je 
bilo okruženje kada si počeo da radiš? 

EDUARDO: Tamo su vladala dra- 
konska pravila. Na primer, ako se šefu 
ne svidi neki detalj kod vas, recimo 
čarape, bili biste žestoko izribani - 
takva je bila atmosfera na radnom 
mestu. Znao sam u šta se upuštam, 
jer luksuzni hoteli imaju stroga pravi- 
la koja propisuju izgled zaposlenih. 
Video sam degradiranje radnica, 
užasan tretman imigranata, potpuno 
neorganizovan menadžment hotela. 
U to vreme nisam baš poznavao niko- 
ga, i čak kad sam upoznao par ljudi, 
oni nisu bili zainteresovani da se bu- 
ne zbog uslova rada, jer su uglavnom 
već imali godine radnog iskustva u 
ovakvim lošim uslovima i oguglali na 
sve te stvari. Što se tiče klijenata, to su 
uglavnom bili jako bogati ljudi, člano- 
vi izvršnih odbora velikih kompanija, 
poznate ličnosti i njihove porodice. 
Štaviše, svaki put kada bi neki poznati 
kapitalista dolazio u hotel, uprava bi 
digla veliku frku oko toga, štampali 
bi njegovo lice na papirima, njegovu 
biografiju, spisak jela i pića koja voli, 


kako voli da ga oslovljavaju i razne tako 
živopisne informacije. 

IWW: A šta je sa radnicima poput tebe? 
Jel su uglavnom mladi? Imigranti? Niske 
nadnice? Ili su slučajevi razni? 

E: Da, bila je to mešavina- stari, mladi, 
imigranti, homoseksualci itd. Mislim da 
su nadnice bile donekle fer, ali niko nije 
bio zadovoljan bilo kakvim nadnicama. 
Kolika god da je bila tada dnevnica, mi 
smo želeli bolje, više. Zašto bi menadžer 
bio više plaćen nego radnici, kad je sav 
negov posao bio da navrati do kuhinje 
i da nosi pomfrit? Radnici koji su to 
primećivali i pričali o tome imali su sin- 
dikalnu prošlost. Dva brata iz Čikaga 
su imali tu ideju da bi bilo dobro da se 
sindikalno organizujemo. 

IWW: Šta te je navelo da se organizuješ 
na radnom mestu?Da lijepostojala neka 
varnica koja te je naterala da počneš sa 
sindikalnim organizovanjem? 

E: Varnica je sam uslužni sektor, in- 
dustrija koja te ne vodi nikuda, osim 
da doguraš do nivoa menadžmenta. 
Varnica se pojavljuje onog trenutka ka- 
da dođeš na posao, jer od tog trenutka 
radiš za nekog drugog. 

IWW: Kada si pomislio uopšte da možeš 
da se suprotstaviš? Od samogpočetka? 

E: Imao sam osećaj da treba nešto da 
uradim, samo nisam znao šta tačno 
pa sam se učlanio u IWW, koji je or- 
ganizovao radionice koje su mi bile 
od velike pomoći u borbi protiv ovih 
poluga moći. Ta znanja sam maksimal- 
no koristio. Da nije bilo IWW-a, ne 
bih imao nikakva saznanja o različitim 
aspektima borbe na radnom mestu. 
Suprotstavljanje ne znači bacanje sebe u 


vatru, već organizovanje sa drugim 
zaposlenima i kolektivni rad. Jedan 
kolega i ja smo pokrenuli borbu za 
bolju nadnicu i uspeli smo da se 
izborimo da se ona podigne sa 10 na 
10,5 dolara na sat. On je počeo kao 
barmen, ali su ga kasnije prebacili 
na serviranje hrane. Održavao sam 
bliske kontakte sa njim i pokušavao 
sa da ga ubedim da njegov rad vredi 
više. Rad svakog radnika vredi više 
nego što ga plaćaju i to je činjenica. 
Samo fašista može da misli drugači- 
je. Kada smo počinjali da radimo, 
njega su plaćali 9 dolara po satu kao 
osobu koja servira hranu, a jedan 
kolega i ja smo dobijali 10 dolara 
na sat. Kada je saznao za razliku u 
nadnicama, stvarno se iznervirao. 
Dobijao je nadnice kao da i dalje 
radi za šankom, iako kao poslužitelj 
hrane treba da dobija 10 dolara na 
sat. Otišli smo kod menadžera. Oni 
su nam obećali povišicu, ali nije bilo 
lako, morali smo svake nedelje da 
ih podsećamo. Imali smo i druge 
zahteve, koji su potpuno izignorisa- 
ni kao i obično, ali ovaj zahtev su 
nam ispunili. 

IWW: Da li bi nešto promenio da 
možeš da uradiš sve ispočetka? 

E: Raditi nešto po drugi put znači 
učiti iz grešaka, a bez sumnje je bilo 
grešaka! Imao sam problema sa sa- 
mopouzdanjem i javnim nastupom. 
Ulazak u revolucionarni sindikat mi 
je pomogao da razbijem te strahove, 
da steknem hrabrost da se upuštam 
u situacije u koje ranije nisam smeo. 
Solidarnost koju sam dobijao od IWW 
je igrala odlučujuću ulogu u stvaranju 
mojih političkih stavova. Zato sam se i 
učlanio u IWW. 

Industrial Worker (april 2014) 






11. april. Grupa maskiranih aktivista izvela 
je akciju eksproprijacije robe u jednom 
od većih atinskih aupermarketa u četvrti 
Veronas. Deo oduzetih stvari su istog 
dana ostavili pred kancelarijom biroa za 
zapošljavanje. Kako navode u saopštenju 
povodom ove akcije, oni su to učinili 
„као gest klasne solidarnosti sa drugim 
radnicima i radnicama i nezaposlenima”. 

„Preoteli smo nešto malo stvari koje smo 
proizveli mukotrpnim radom, a koje su 
nam naši šefovi ukrali (...) Nezaposlenost 
i stalni rast cena proizvoda na policama 
supermarketa naterali su nas da se 
zapitamo da li možemo zadovoljiti čak 
i svoje osnovne potrebe. Ne tolerišemo 
ovakvu situaciju; pružićemo otpor (...) 
Kolektivizujemo naše otpore i pobune 
protiv onih koji nas ugnjetavaju (...) 
U ovom modernom sistemu trgovine 
ljudima, u ovoj savremenoj galiji, radnici 
u programima javnih radova - koje pro- 
moviše Biro za zapošljavanje radne snage 
- ljudi su prisiljeni da po pet meseci žive 
poput robova. Nemaju prava na odmor ili 
bolovanje, dobijaju mrvice koje nazivaju 


platom, a u slučaju da odbiju poziciju 
koja im je dodeljena preti im brisanje iz 
registra nezaposlenih. Svako od nas treba 
da zna da je nas više, i da, ukoliko želimo 
da se organizujemo, možemo zbaciti eks- 
ploatatore naših života”, kaže se između 
ostalog u ovom saopštenju. 

Španija: akcije okupiranja 
bankarskih šaltera 

Španci su omraženim bankama odlučili 
da uzvrate udarac akcijama pasivnog oku- 
piranja bankarskih šaltera. Ove akcije ne 
predstavljaju prekršaj ili krivično delo, 
jer aktivisti stoje u redovima, kao što je 
i uobičajeno u bankama. Međutim, kad 
dođu na red, aktivisti ne uplaćuju niti 
podižu novac, već traže neke osnovne in- 
formacije od bankarskih službenika (npr. 
„која je protivvrednost japanskog jena?”), 
što izaziva pravi kolaps u bankama. 

Ovaj korak španskih aktivista najnoviji 
je način borbe protiv bankarskog sektora 
koji je postao najveći vlasnik nekretnina 
zahvaljujući hipotekama i deložacijama 
dužnika. U Španiji je tokom prethodnih 


nekoliko godina na ulicama završilo više 
od 400.000 ljudi, a istovremeno, milioni 
stanova zjape prazni. Zbog nemogućno- 
sti plaćanja kredita, u Španiji svakih 15 
minuta jedna porodica završi na ulici. 

Eksplozija auto-bombe ispred 
bankeuAtini 

10. april. Bomba ostavljena u ukradenom 
automobilu eksplodirala je pred ulazom u 
poslovnicu Grčke banke u centru Atine, 
u neposrednoj blizini zgrade parlamenta, 
agencije za privatizaciju i sedišta Trojke. 
Diverzijom je oštećena fasada i slomljeni 
prozori. Nije bilo ljudskih žrtava. 

Bombaški napad se dogodio u rano 
jutro na dan kada je Grčka ponovo 
trebalo zvanično da se uključi u evrop- 
ske finansijske tokove, a nakon posete 
nemačke kancelarke Angele Merkel, koja 
je aminovala povratak Grčke na tržište 
obveznica nakon nekoliko godina krize, 
i nakon očajničkog truda grčke vlade da 
stvori prividnu sliku normalizacije stanja 
u društvu. 


Centar za liberterske studije predstavlja: 

Mlada Bosna, studija 
Veselina Masleše 


Jedino su znali s kim ne mogu. I to su glasno i jasno 
govorili. Nisu mogli i nisu hteli sa onima koji su se 
odvojili od naroda, kojemu se nažalost ni oni sami 
nisu umeli približiti, iako nisu bežali od njega. Misli- 
li su da rade za njega, makar i bez njega. I to je bilo 
najglavnije pitanje na koje nisu umeli naći odgovor. 

Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




























































































